На основу члана 53. став 3. и члана 56 Закона о заштити од пожара ("Сл.гласник РС" бр. 111/09) а у складу са Правилником о минимуму садржине општег дела програма обуке радника из области заштите од пожара ("Сл. гласник СРС" бр. 40/90), Школски одбор основне школе **„**Васа Пелагић**“** на седници одржаној дана 20.02.2013. године доноси:

**ПРОГРАМ**

**ОСНОВНЕ ОБУКЕ РАДНИКА ИЗ ОБЛАСТИ ЗАШТИТЕ ОД ПОЖАРА**

*Основне одредбе*

**Члан 1.**

Овим Програмом је дефинисана и регулисана проблематика која се односи на поступак обучавања свих запослених из области заштите од пожара  у Основне школе **„**Васа Пелагић**“** (удаљем тексту Школа).

Применом донетог Програма обуке, сви запослени у Школи треба да се кроз теоријску наставу упознају са опасностима од избијања пожара, мерама заштите од пожара, као и да се практично оспособе и обуче за коришћење, употребу опреме и средстава за гашење пожара, а све у циљу спречавања, избијања и ширења пожара, односно његовог гашења.

**Члан 2.**

Сваки запослени у Школи се обучава за безбедан рад на свом радном месту по питању противпожарне заштите, у следећим случајевима:

* Пре првог распоређивања на рад
* При распоређивању на друго радно место са промењеном

технологијом

* Код ступања на рад најкасније у року до једне године
* Провера знања и практична употреба опреме запослених врши се

једном у три  године

**Члан 3.**

Сви запослени су дужни да присуствују основној стручној обуци и провери знања из области заштите од пожара. То је обавеза за све запослене у Школи, без обзира на послове и задатке које обављају, стручну спрему и године стажа.

Запослени који је неоправдано изостао са основне обуке по овом Програму, чини тежу повреду радне дужности и по том основу је дисциплински одговора

**Члан 4.**

Спровођење основне обуке из области заштите од пожара на основу овог Програма, може се поверити одговарајућој стручној установи-правном лицу или лицу оспособљеном за обављање послова заштите од пожара са одговарајућом школском спремом и положеним стручним испитом.

**Члан 5.**

Одговорно стручно лице за спровођење овог Програма, у обавези је да води ажурну евиденцију о извршеној основној обуци и провери знања из области заштите од пожара за све запослене у Школи.

**Члан 6.**

По овом Прогаму, основна обука запослених у Школиврши се најкасније у року од једне године од дана ступања на рад, а провера знања најмање једном у три године.

**Члан 7.**

Основна обука запослених у Школи врши се путем предавања-теоријске стручне наставе и практичном демонстрацијом, односно руковањем противпожарном опремом и средствима за гашење пожара.

Провера знања запослених врши се решавањем-попуњавањем тестова и практичном демонстрацијом у смислу руковања противпожарном опремом и средствима за гашење пожара.

*Опште одредбе*

**Члан 8.**

Програм основне обуке запослених  из области заштите од пожара састоји се из:

* Општег дела
* Посебног дела који обухвата основне специфичности радног места и технолошког процеса рада у Школи
* Практичног дела.

Основна обука запослених из области заштите од пожара у Школиће се спроводити по следећим темама:

*А) ОПШТИ ДЕО:*

***Тема 1: Нормативно уређивање заштите од пожара***

* · Закон о заштити од пожара ("Службени гласник РС" бр. 111/09);
* · Уредба о мерама заваривања, резања и лемљења на привременим местима ;
* · Основни прописи (Правилници) којима се ближе регулишу поједине области са становишта заштите од пожара и експлозија (грађевински, машински, електротехнички, технолошки и други аспекти);
* · СРПС стандарди из области заштите од пожара;
* · План заштите од пожара.

***Тема 2: Организовање заштите од пожара***

* · Ватрогасне јединице;
* · Служба заштите од пожара, основни носиоци заштите од пожара у Предузећу, установи и органу, дужности и овлашћења органа управљања;
* · Референт за заштиту од пожара и радници задужени за организовање и спровођење превентивних мера заштите од пожара.

***Тема 3: Превентивне мере заштите од пожара***

* · Разматрање општих превентивних мера заштите од пожара по радним местима, са посебним освртом на послове са повећаним ризиком од избијања пожара;
* · Уређаји, средства и опрема за гашење пожара;
* · Уређаји и инсталације за откривање, дојаву и гашење пожара;
* · Електричне, вентилационе, топлотне и друге инсталације;
* · Смештај и складиштење запаљивог материјала;
* · Смештај и складиштење експлозивних материја,запаљивих течности и гасова;
* · Ватрогасна стража.

***Тема 4: Обавезе и одговорност у спровођењу мера заштите од пожара***

* · Обавезе руководећих и пословодних органа;
* · Обавезе радника са посебним правима, обавезама и овлашћењима, односно руководећих радника у државним органима, као и права и обавезе радника у Предузећу, установи и органу;
* · Дисциплинска и материјална одговорност радника, као и прекршајна и кривична одговорност одговорних лица.

***Тема 5: Основи горења***

* · Теорија горења са објашњењем дефиниције троугла горења;
* · Присуство материје која може да гори (горива материја);
* · Присуство материје која потпомаже горење (кисеоник);
* · Топлотна енергија потребна да се постигне температура паљења гориве материје;
* · Горење чврстих, течних и гасовитих материја:
* · Чврсте материје - ток горења чврстих материја из више фаза, горење са стварањем пламена и жара и одабир средстава за гашењем пожара,
* · Запаљиве течности - врсте материја и ток  горења,
* · Експлозивни гасови и паре - врсте гасова и ток горења,
* · Експлозије.

***Тема 6: Узроци настајања пожара***

* · Пожари и начин преноса топлоте провођењем (кондукцијом),   додиром (конвекцијом) и зрачењем (радијацијом);
* · Основни узроци настајања пожара, посебан осврт на најчешћи узрок - нехат и непажња коју изазивају људи;
* · Директан додир са пламеном или ужареним материјалом, топлотна трења;
* · Одређене природне појаве-муња, гром, сунчева топлота, ветар, земљотреси, статички и атмосферски електрицитет;
* · Грађевински недостаци - дотрајалост грађевинске конструкције, ненаменско коришћење појединих грађевинских објеката, нови грађевински елементи на бази пластичних маса и др.;
* · Хемијске реакције, самозапаљивост и самозагревање;
* · Електрична струја - проток електричне струје кроз проводник и

претварање у топлоту, преоптерећења проводника, заштитни

елементи у струјном колу;

* · Заваривање, резање и лемљење, Механичка енергија и намерна паљевина.

***Тема 7: Гашење пожара***

* · Методе гашења пожара, заустављање процеса горења;
* · Средства за гашење пожара, ефикасност и ефекти средстава за гашење пожара (угушујући ефекат, расхлађујући ефекат, антикаталитички ефекат заустављања реакције оксидације);
* · Врсте средстава за гашење пожара :
* · вода као средство за гашење пожара
* · пена као средство за гашење пожара
* · угљен-диоксид као средство за гашење пожара
* · прах као средство за гашење пожара
* · халони као средство за гашење пожара
* · инертна средства за гашење пожара
* · аеросоли за гашење пожара
* · нова хемијскла средства  за гашење пожара
* · приручна средства за гашење пожара.
* · Мере личне заштите при гашењу пожара;
* · Противпожарна опрема :
* · Ручни преносни и превозни апарати за гашење пожара (подела, врсте, намена, активирање, руковање), њихово постављање, чување, периодична контрола и сервисирање;
* · Хидрантска мрежа, хидранти и припадајућа ватрогасна опрема.

***Тема 8: Савремени технички системи за рано откривање и гашење пожара***

* · Откривање и дојава пожара, аутоматски јављачи пожара (јонизациони, термички и оптички јављачи) и ручни јављачи пожара, сигналне централе, концепције система (конвенционални са колективном адресом и адресабилни са индивидуалном адресом);
* · Савремена опрема и методе гашења пожара, типови опреме за гашење пожара;
* · Стабилне инсталације за гашење пожара водом, пеном, прахом, угљен-диоксидом, халоном и "еколошким" новим средствима за гашење пожара.

***Тема 9: Евакуација у случају пожара***

* · Појашњење терминологије евакуације из ТП-техничких препорука (коридори, први и Евакуација запослених радника, посетилаца и материјалних добара);
* · Спашавање угрожених из објекта је регулисано Планом евакуације и упуством за поступање  у случају пожара.

*Б) ПОСЕБНИ ДЕО*

*Тема 10: Посебне мере заштите од пожара у складу са исказаним специфичностима у оквиру школе*

*1. Специфичности објекта школе и основна делатност која се одвија у оквиру школе*

Седиште Основне школе „Васа Пелагић“је у Београду у ул. Милана Зечара  број 2, површине око 5080,94м².  Простор између објекта и улице састоји се од школског дворишта и пешачке стазе. Објекат се налази у сектору дејства територијалне ватрогасне јединице Батаљон Звездара који је стациониран у улици Мије Ковачевића број 2-4, у Београду.

Улаз у oбјекат се врши кроз главна улазно/излазна врата из школског дворишта из улице Аугуста Шеное, а постоје и два помоћна улаза из улица Милана Зечара и Аугуста Шеное.

Простор Школе је спратности: приземље + 2 спрата. Приземље се састоји од сале за физичко васпитање, учионица, кабинета, кухиње, трпезарије и помоћних просторија. Први спрат се састоји од зборнице, канцеларијског блока, учионица, кабинета и помоћних просторија. Други спрат се састоји од учионица, кабинета, свечане сале и помоћних просторија.

У школи има 141 стално запосленa радника и 1235 ученика. Школа ради у две смене. У Школи постоји дежурство припадника МУП-а Србије.

Намена објекта је обезбеђивање основног образовања и васпитања које се  стиче у Школи остваривањем наставног плана и програма у трајању од осам година и остварује се у два образовна циклуса (4+4).

*2. Степен угрожености технолошког и других процеса рада који се
одвијају у школи*

У објекту Школе ученицима се пружа основно образовање а обухвата активности које се организују ради стицања квалитетних знања, умења, вештина и формирања вредности ставова из различитих области неопходних за живот и рад и стицања основа за даље образовање.

Опрема за рад која се користи у канцеларијама је типична за обављање послова администрације а састоји се од компјутерске и друге пратеће опреме (штампачи, скенери, калкулатори, апарати за фотокопирање), телефони, факсови, канцеларијски намештај (радни столови, столице, плакари за одлагање документације).

У  учионицама и кабинетима у Школи се користи опрема за извођење наставе (табла, клупе, столице, клавир).

Радни простор је изграђен у складу са важећим техничким прописима и приведен намени за потребе обављања регистроване делатности Школе.

Процес рада се брзо може прекинути у случају пожара, а након његовог прекидања не постоје даље опасности по ђаке, запослене и имовину, гледано са аспекта угрожености технолошким процесом.

У складу са напред наведеним степен угрожености од пожара је мали, приликом посебне обуке радника обрадити следеће теме:

* · Основне мере заштите,
* · Удаљење горивих и запаљивих материја при складиштењу од расветних тела и друге елктричне опреме и уређаја,
* · Мере заштите код заваривања (привремена места),
* · Тињајући пожари.

*3. Материје које се користе, производе или ускладиштавају у школи*

У пословном простору Опрема која се користи за рад у канцеларијама је типична за обављање послова администрације а састоји се од компјутерске и друге пратеће опреме (штампачи, скенери,  апарати за фотокопирање), телефони, факсови, канцеларијски намештај (радни столови, столице, плакари за одлагање документације).

У  учионицама и кабинетима у Школи се користи опрема за извођење наставе (табла, клупе, столице, клавир) која при горењу ствара жар.

У кухињском блоку  се не врши припрема хране, већ се иста допрема готова и сервира ученицима.

* · Основи горења чврстих материја и запаљивих течних материја
* · Ток горења чврстих материја и запаљивих течних материја из више фаза, горење са стварањем жара и брзина ширења пламена
* · Мере забране пушења, употребе отворене ватре, грејних тела и уређаја са отвореним ужареним нитима.

*4. Кратак опис грађевинских материјала који су уграђени у објекат школе*

Објекат Школе је изграђен од чврстог материјала: бетонских плоча и сипорекс и гитер блокова, као и фасадне опеке.

Оваква грађевинска конструкција представља сигурно окружење за боравак деце и запослених радника и рад спасилачких и ватрогасних екипа током интервенције-гашења евентуално насталог пожара, јер не постоји могућност од брзог зарушавања носећих елемената грађевинске конструкције.

У складу са напред наведеним, приликом посебне обуке радника обрадити следеће теме:

* · Појам евакуације, начин и етапе евакуације, коридори и путеви евакуације
* · Опасности од задимљавања
* · Поступак спашавања угрожених лица и имовине у случају пожара.

*5. Присутне мере заштите од пожара које су специфичне у појединим технолошким и другим процесима рада у оквиру школе, и стим у вези права и дужности запослених у школи*

У радном простору Основне школе **„**Васа Пелагић**“** у ул. Милана Зечара 2   предвиђене су и примењене основне превентивне мере заштите од пожара и то:

* · Одржавање и сервисирање уређаја, средстава и опреме за почетно гашење пожара;
* · Грађевинско техничке мере и уградња негоривих материјала;
* · Одржавање електричних, вентилационих, топлотних и других инсталација у исправном стању и редовна контрола у складу са техничким прописима;
* · Мере забрана (пушења, употребе отвореног пламена, грејних тела и уређаја са отвореним ужареним нитима и др.).

Права и дужности свих запослених радника су дефмисани на основу донетих општих нормативних аката школе, у зависности од радног места и функције коју обављају.

*6. Могући пожари према класификацији извршеној у складу са
стандардом СРПС ISO 3941/94, на основу процене угрожености
од пожара тј. физичко хемијских особина материја које се користе или ускладиштавају у просторијама објекта школе*

Обзиром да се у радном простору  углавном употребљавају, користе и складиште: чврсте материје од компјутерске и друге пратеће опреме (штампачи, скенери, апарати за фотокопирање), телефони, факсови, канцеларијски намештај, радни столови, столице, плакари за одлагање документације наставне табле, клупе, столице, клавир). које при горењу стварају жар, то се у складу са стандардом СРПС *ISO* 3941/94 могу очекивати пожари класе "А" и уређаја и инсталација под напоном.

На основу очекиваних класа пожара извршен је избор одговарајућих средстава и опреме за гашење пожара (ручни преносни апарати за гашење пожара са сувим прахом типа "S") као и зидни хидранти.

У складу са напред наведеним, приликом посебне обуке радника обрадити следеће

теме:

* · Пожари класе "А" - пожари чврстих материја са стварањем жара при горењу (папир, дрво, пластична амбалажа и сл.);
* · Пожари уређаја  и инсталација под напоном.

*7. Посебна обука радника са одговарајућим средствима за гашење пожара, на основу очекиваних класа пожара (могући пожари: класе "А" и уређаја и инсталација под напоном)*

На основу очекиваних класа пожара, предвиђа се теоретска и практична обука запослених за коришћење, употребу и руковање са одговарајућим средствима и опремом за гашење пожара. У складу са тим, приликом посебне обуке радника обрадити следеће теме:

* · Противпожарна опрема:
* · Ручни преносни апарати за гашење  пожара са сувим прахом типа "S" (врсте, намена, активирање, руковање), њихово постављање, чување, периодична контрола и сервисирање.
* · Унутрашњи хидранти (намена, коришћење и одржавање)
* · Врсте средстава за гашење пожара:

*вода као* ***средство*** *за гашење пожара*

* · ефикасност воде, расхлађујући ефекат воде при гашењу и споредни  угушујући ефекат при испаравању (водена пара),
* · вода као најефикасније средство за гашење пожара класе А.

Ограничења у примени воде (не смеју се гасити електрични уређаји под напоном, запаљиве течности, легуре метала натријум, калијум, магнезијум др.), хемијска реакција воде са великим бројем материја, ослобађајући при томе велике количине топлоте (негашени креч, калцијум карбид и сумпор). Напоменути појаву разлагања воде у додиру са ужареним предметима на водоник и кисеоник који образују експлозивну гасну смесу (праскави гас).

*прах као средство за гашење пожара*

Могућност гашења уређаја под напоном и скоро свих класа пожара, велика моћ гашења (тренутно елиминисање пламена), комплексан ефекат гашења прахом, ефекат загушивања. Састав праха (натријум-бикарбонатна база), основне особине праха (неотровност и нешкодљивост, електрична непроводљивост, отпорност према смрзавању).

*приручна средства за гашење пожара.*

Суви песак, сува земља, блуза, ћебе и др

*Ц) ПРАКТИЧНО ПОКАЗНА ВЕЖБА*

Употреба ватрогасних апарата и других расположивих средстава за гашење пожара у радној околини, који су прилагођени процењеној класи насталог пожара;

-Употреба приручних средстава за гашење пожара.

*Д) ПРОВЕРА ЗНАЊА*

Сваки запослени радник индивидуално и писменим путем решава-попуњава тест са питањима из области заштите од пожара, која су формирана и састављена у складу са излаганом материјом и обрађеним темама приликом теоријске основне обуке по овом Програму.

Сматра се да је радник по овом Програму успешно обучен из области заштите од пожара, ако је на провери знања приликом решавања-попуњавања теста одговорио тачно на преко 80% постављених питања и ако зна самостално и практично да користи и употреби уређаје,опрему и средства за гашење пожара којим располажу у објекту школе.

*Е) РАСПОРЕД САДРЖАЈА ТЕМА ПО ЧАСОВИМА :*

1. Час: Предавање теме 1., теме 2. и теме 4.

2. Час: Предавање теме 3. ,теме 5., теме 6. и теме 7.

3. Час: Предавање теме 8., теме 9., теме 10.

***4.*** Час: Тема 11. (практиан рад) и тема 12. (провера знања тестирањем).

**Члан 9.**

Наставу из Програма основне обуке изводиће стручна и квалификована лица. На крају обуке, приказати краће, прикладне дијапозитиве-фотографије или наставне филмове из области заштите од пожара.

*Завршне одредбе*

**Члан 10.**

На овај **Програм основне обуке** је потребно прибавити позитивно Мишљење надлежног органа  за унутрашње послове, након чега исти ступа на снагу и почиње са применом.

У Београду , 20.02.2013. године

Председника Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бојкица Искреновић